એ સાચું કે એક દિવસ યોગ કરવાથી કંઈ બદલાવ આવી જવાનો નથી કે દેશનું નામ રોશન થઇ જવાનું નથી પણ હું આવી વાતોને અલગ રીતે લઉં છું. જેમ કે કેટલાય મિત્રો જેઓ ગુટખા/સિગરેટ/દારુ અને આવા કેટલાય વ્યસનનાં બંધાણીઓ કોઈના સમ/માનતા વગેરેના લીધે થોડા સમય માટે છોડવાનો પ્રયાસ કરતા હોય છે. મેં હંમેશા આવા લોકોને એપ્રીસીયેટ જ કર્યા છે, જ્યારે ઘણા એવું કહીને ઉતારી પાડે કે આ છૂટે જ નહિ વગેરે વગેરે, અને એવું થતું પણ હોય છે કે પેલો ભાઈ પાછો એ રવાડે ચડી જાય અને ત્યારે પેલા નિર્વ્યસની મેણા-ટોણા મારવા તૈયાર જ હોય છે! જે લોકો આવી કોઈ બદીમાં નથી સપડાયા એ સારું જ છે પણ એનો મતલબ એ હરગીઝ નથી કે ગમે તેને ગમે તેવું સંભળાવાનો પરવાનો મળી જાય!